Josef Johann Mann

Josef Johann Mann (známy aj ako Jan Josef Mann, alebo Johann Josef Ritter von Mann; * 19. máj 1804, Jablonné v Podještědí, Česko† 20. marec 1889, Viedeň, Rakúsko) bol známy a pre svetovú entomológiu významný entomológ, ktorý má význam i pre našu – slovenskú entomológiu. Lepidopterológ, zberateľ a cestovateľ, maliar, ilustrátor, preparátor c. k. zoologického dvorného kabinetu vo Viedni. Bol nemeckého pôvodu, ale rodák z Čiech.

Josef Johann Mann sa narodil 19. mája 1804 v Jablonnom v severných Čechách. Základné vzdelanie získal v Čechách, kde bol na výchovu poslaný do Zákup a neskôr do Drážďan k medirytcovi A. Herzerovi k štúdiu malieb a kresby. Veľký a rozhodujúci vplyv na jeho ďalší život a entomologickú orientáciu malo stretnutie s entomológom Josefom Emanuelom Fischerom von Rösslerstammom (1787 – 1866) v Mikulášovicích (Nixdorf), s ktorým ho zoznámil jeho príbuzný, entomológ MUDr. Jan Vilém Helfer (1810 – 1840), ktorý bol pôvodom z Prahy. 

Spolupráca s Fischerom von Rösslerstammom ho priviedla k štúdiu a zberu motýľov, čomu sa potom venoval po celý svoj ďalší život. Počas rokov 1829 až 1837 prevádzal zbery motýľov v okolí Zákup a Mikulášovic a takto získané motýle predával Fischerovi k spracovaniu.

Josef Mann bol veľmi horlivým a zručným zberateľom a preparátorom s bohatými skúsenosťami v tomto odbore. Svoje zbery prevádzal okrem už spomínaných oblastí Čiech tiež v zahraničí, napr. v Rakúskych Alpách: Štýrsku, Korutánsku, Maďarsku, v Dalmácii: v Chorvátsku, v Bulharsku, Poľsku, ale i na ostrovoch: Korzike, Sicílii a inde. 

Josef Johann Mann zomrel 20. marca 1889 vo Viedni. 

Jeho zbierka motýľov ja uložená na viacerých miestach Európy. 

 Zdroje informácií o autorovi 
Anonym: 1889, Leopoldina, 25: 111.
Anonym: 1889, Sitz. – Ber. Naturw. Ges. Iris Dresden, Jan. – Juni: 18 – 19.
Rogenhofer, A.: 1889, Nekrolog. Ann. k. k. Naturhist. Hofmus. Wien, 4, 79 – 81.
Rogenhofer, A.: 1889, Josef Mann. Wien. ent. Ztg., 8, 241 – 244 + portrét.
Petersen, G.: 1984, Abh. Ber. Naturkundemus. Görlitz, 58(2): 49 – 60 + portrét.
Koleška, Z.: 1986, Zprávy Čs. spol. ent. ČSAV Praha, 22: 275 – 276 + portrét.
Gusenleitner, F.: 1991, In: Kataloge OÖ. Landesmus. Linz N. F. 10 (2. Aufl.): 103 – 153 + portrét.
Hesselbarth, G. & Oorschot, H. van & Wagener, S.: 1995, Die Schmetterlinge der Türkei, Band 2: 1179 – 1199.
Poggi, R. &. Conci, C.: 1996, Mem. Soc. ent. Ital., 75, 69 (Sammlungsverbleib).
Rákosy, L.: 1996, Die Noctuiden Rumäniens (Lepidoptera: Noctuidae) Stapfia 46, 9 – 10 + portrét.
Nonveiller, G.: 1999, The Pioneers of the Research on the Insects of Dalmatia: 205 – 206, 212 – 214 + portrét. 
Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Mann Josef Johann“.  

 Bibliografia  
Mann, J.: 1855, Die Lepidopteren gesammelt auf einer entomologischen Reise in Corsika. Verh. zool. – bot. Ver. Wien, 5: 529 – 572.
Mann, J.: 1866, Josef Emanuel Fischer Edler von Rösslerstamm. Nachruf. Verh. Zool. – Bot.Ges., 16, 51 – 54.
Mann, J.: 1867, Schmetterlinge gesammelt im Jahre 1866 um Josefstahl in der kroatischen Militärgrenze. Verh. zool. – bot. ges., 17, 63 – 67, Wien.
Mann, J.: 1872, Verzeichniss der im Jahre 1851 bei Brussa in Kleinasien gesammelten Schmetterlinge. Wien ent. Monatschr., 6: 356 – 371, 373 – 409.

Kategória:Rakúski entomológovia
Kategória:Českí entomológovia
Kategória:Lepidopterológovia